natgillin/translations-raw huggingface dataset:
Οι επενδυτικές αποφάσεις πρέπει να βασίζονται στην προοπτική απόδοσης και το επιχειρηματικό σχέδιο παρέχει γενικές κατευθύνσεις για τις επενδύσεις.
Investment decisions must be taken based on the prospect of return and the business plan is used as a guide for investment.
Δεδομένου ότι οι δραστηριότητες βασίζονται σε μια προσέγγιση βάσει σχεδίων, μεταγενέστερα θα συμμετάσχουν και άλλοι ιδιώτες επενδυτές.
Since this would involve project-based activities, other private investors will participate in later stages as well.
Εκτός από το κεφάλαιο και τα δάνεια μειωμένης εξασφάλισης, δεν επιτρέπεται η χορήγηση καμία άλλης ενίσχυσης για τον ίδιο σκοπό.
Apart from capital and junior loans no other aid can be granted for the same purpose.
Οι ολλανδικές αρχές ανέφεραν ότι η ετερόρρυθμη εταιρεία δεν έχει ως στόχο την ενίσχυση μεμονωμένων επιχειρήσεων, αλλά τη στήριξη της ολλανδικής πολιτικής χωροταξίας και την προώθηση της αειφόρου ανάπτυξης του τομέα των κηπευτικών θερμοκηπίου σε συγκεκριμένες περιοχές.
The Dutch authorities explained that the purpose of the limited partnership was not to assist individual undertakings, but to support Dutch town and country planning policy and to promote sustainable development in the greenhouse cultivation sector in specific areas.
Προς τον σκοπό αυτό, η ετερόρρυθμη εταιρεία αγοράζει και πωλεί γεωτεμάχια σε στρατηγικές περιοχές [9].
In order to achieve this, the limited partnership would purchase and sell property in strategic areas [9].
Η πώληση και μεταπώληση γεωτεμαχίων και ακινήτων πρέπει να γίνεται σε τιμές της αγοράς, ώστε να επιτυγχάνεται η απόδοση της ετερόρρυθμης εταιρείας [10].
The sale and re-sale of the land and properties must be in line with market prices in order to ensure the partnership earns a return [10].
Η ετερόρρυθμη εταιρεία δεν επενδύει σε προβληματικές επιχειρήσεις και αποκλείονται ρητά οι συμβάσεις πώλησης και επαναμίσθωσης.
The limited partnership does not invest in companies in difficulty and ‘sale and lease-back’ contracts are specifically excluded.
Τέλος, οι ολλανδικές αρχές διαβεβαίωσαν ότι τηρούνται οι κανόνες όσον αφορά τις δημόσιες συμβάσεις, δεδομένου ότι ορκωτοί εκτιμητές επεμβαίνουν κατά την αγορά γεωτεμαχίων και ακινήτων από την ετερόρρυθμη εταιρεία, ότι η αξία των δημόσιων συμβάσεων θα είναι κατά πολύ χαμηλότερη από το ανώτατο όριο 206000 EUR που προβλέπεται στο άρθρο 7 της οδηγίας 2004/18/ΕΚ [11] και ότι ο εκτιμητής πρέπει να επιλέγεται σε συμφωνία με το άλλο ενδιαφερόμενο μέρος στην αγορά ή την πώληση του ακινήτου.
Finally, the Dutch authorities gave assurances that procurement rules are complied with, given the involvement of certified appraisers in the purchase of land and property by the limited partnership, transfers will not exceed the EUR 206000 limit laid down in Article 7 of Directive 2004/18/EC [11] and the appraiser has to be chosen in consultation with the other party involved in the purchase or sale of the property.
Η ετερόρρυθμη εταιρεία και ο ομόρρυθμος εταίρος της SGN προτίθενται να ασχοληθούν με την αγορά γεωτεμαχίων και ακινήτων στον τομέα της καλλιέργειας θερμοκηπίου για την παραγωγή κηπευτικών.
The limited partnership and its managing partner SGN were to be active in the greenhouse cultivation sector in the purchase of land and property to be used for the production of horticultural products.
Πρώτον, πρέπει να προσδιοριστεί εάν η συμμετοχή στην ετερόρρυθμη εταιρεία και στον ομόρρυθμο εταίρο της SGN μπορεί να θεωρηθεί κρατική ενίσχυση κατά την έννοια του άρθρου 87 παράγραφος 1 της συνθήκης και, στην περίπτωση αυτή, εάν η ενίσχυση αυτή συμβιβάζεται με την κοινή αγορά.
It must first be established whether participation in the limited partnership and its managing partner SGN can be considered to be State aid within the meaning of Article 87(1) of the Treaty and if so, whether such aid would be compatible with the common market.
Σύμφωνα με το άρθρο 87 παράγραφος 1 της συνθήκης, ενισχύσεις που χορηγούνται υπό οποιαδήποτε μορφή από τα κράτη ή με κρατικούς πόρους και που νοθεύουν ή απειλούν να νοθεύσουν τον ανταγωνισμό διά της ευνοϊκής μεταχειρίσεως ορισμένων επιχειρήσεων ή ορισμένων κλάδων παραγωγής είναι ασυμβίβαστες με την κοινή αγορά, κατά το μέτρο που επηρεάζουν τις μεταξύ κρατών μελών συναλλαγές.
Article 87(1) of the Treaty states that any aid granted by a Member State or through State resources in any form whatsoever which distorts or threatens to distort competition by favouring certain undertakings or the production of certain goods shall, in so far as it affects trade between Member States, be incompatible with the common market.
Σύμφωνα με τη νομολογία του Δικαστηρίου των Ευρωπαϊκών Κοινοτήτων, η χορήγηση ενίσχυσης σε επιχείρηση μπορεί να επηρεάσει τις συναλλαγές μεταξύ κρατών μελών και να νοθεύσει τον ανταγωνισμό, όταν η εν λόγω επιχείρηση δραστηριοποιείται σε μια αγορά ανοικτή στις ενδοκοινοτικές συναλλαγές [12].
As indicated in the case-law of the Court of Justice of the European Communities, aid to an undertaking may adversely affect trade between Member States and distort competition, if that undertaking operates in a market open to intra-Community trade [12].
Η ετερόρρυθμη εταιρεία και ο ομόρρυθμος εταίρος της SGN δραστηριοποιούνται στην αγορά ακινήτων και, ιδίως, στην αγορά εκτάσεων γης για την παραγωγή κηπευτικών προϊόντων.
The limited partnership and its managing partner SGN are active on the market in trade of land and, specifically, in land meant to be used for horticultural production.
Και στις δύο αυτές αγορές πραγματοποιούνται σημαντικές ενδοκοινοτικές συναλλαγές [13].
Active intra-Community trade is present within both these markets [13].
Το κεφάλαιο και τα δάνεια μειωμένης εξασφάλισης χρηματοδοτούνται από τους προϋπολογισμούς του υπουργείου Γεωργίας, Προστασίας της Φύσης και Ποιότητας Τροφίμων (διαμέσου της υπηρεσίας διαχείρισης γεωργικών γαιών, 4537000 EUR συνολικά), του ρυθμιστικού συμβουλίου «Κηπευτικά» (PT) (5445000 EUR), της OPP (4991000 EUR) και της SGN (150000 EUR).
The capital and the junior loans are financed using the budgets of the Dutch Ministry of Agriculture, Nature and Food Quality (via the Land Management Service (BBL), a total of EUR 4537000), the Product Board for Horticulture (PT) (EUR 5445000), OPP (EUR 4991000) and SGN (EUR 150000).
Το PT είναι δημόσιος οργανισμός που συστάθηκε με νόμο, η OPP εταιρεία περιορισμένης ευθύνης που ελέγχεται κατά 100 % από το δημόσιο και η SGN εταιρεία περιορισμένης ευθύνης που ελέγχεται κατά 50 % από την OPP (και κατά 50 % από τον ιδιωτικό οργανισμό LTO-Nederland).
The PT is a public body established by law, OPP is a limited liability partnership, wholly owned by public bodies and SGN is a limited liability partnership in which OPP has a 50 % share (the other 50 % being owned by LTO-Nederland, a private organisation).
Με βάση τη δομή των εισφορών κεφαλαίου στην ετερόρρυθμη εταιρεία μπορεί να συναχθεί το συμπέρασμα ότι το δημόσιο συμμετέχει σ’ αυτή και ότι το κεφάλαιο αυτό προέρχεται (εν μέρει έμμεσα) από δημόσιους πόρους.
Given the structure of the capital investment in the limited partnership, it can be concluded that the government has a share in the limited partnership and that this capital comes, indirectly in parts, from State resources.
Το υπό εξέταση μέτρο έχει επιλεκτικό χαρακτήρα, δεδομένου ότι οι επενδύσεις έχουν ως αντικείμενο την αγορά, την προσωρινή διαχείριση και τη μεταπώληση επιχειρήσεων και γεωτεμαχίων στον τομέα των κηπευτικών, με σκοπό την προώθηση και τη διευκόλυνση της χωροταξικής αναδιάρθρωσης του οικείου τομέα.
The measure in question is selective, given that the investment is made in order to purchase, temporarily manage and re-sell land and premises in the horticultural sector in order to promote and facilitate spatial restructuring in the horticultural sector.
Οι δραστηριότητες αυτές προωθούν την ανάπτυξη του τομέα των κηπευτικών και, ως εκ τούτου, την παραγωγή κηπευτικών προϊόντων.
These activities promote development in the sector and therefore also horticultural production.
Ωστόσο, σύμφωνα με το άρθρο 87 παράγραφος 1 της συνθήκης, το μέτρο δεν συνιστά κρατική ενίσχυση όταν δεν παρέχεται πλεονέκτημα, δεδομένου ότι στην περίπτωση αυτή δεν νοθεύεται ο ανταγωνισμός ούτε επηρεάζονται οι συναλλαγές μεταξύ κρατών μελών.
However, in accordance with Article 87(1) of the Treaty, measures cannot be considered to be aid if no advantage is conferred, given that in such cases, the measure does not distort competition or adversely affect trade between Member States.
Επομένως, πρέπει να καθοριστούν οι συνέπειες του μέτρου προκειμένου να προσδιοριστεί εάν παρέχεται ή όχι πλεονέκτημα στους οικείους τομείς.
The impact of the measure must therefore be examined in order to ascertain whether the sectors concerned have benefited as a result.
Σύμφωνα με την ανακοίνωση της Επιτροπής σχετικά με την εφαρμογή των άρθρων 92 και 93 (νυν 87 και 88) της συνθήκης ΕΚ και του άρθρου 5 της οδηγίας 80/723/ΕΟΚ επί των δημοσίων επιχειρήσεων στον κλάδο της μεταποίησης [14] (στο εξής «η ανακοίνωση του 1993»), η εισφορά κεφαλαίου στις επιχειρήσεις θεωρείται κρατική ενίσχυση εάν πραγματοποιείται υπό όρους που δεν είναι αποδεκτοί για ιδιώτη επενδυτή ο οποίος ενεργεί υπό συνήθεις συνθήκες οικονομίας της αγοράς.
According to the Commission Communication on the application of Articles 92 and 93 (now Articles 87 and 88) of the EC Treaty and of Article 5 of Commission Directive 80/723/EEC to public undertakings in the manufacturing sector [14] (referred to below as ‘the 1993 Communication’), a capital injection is considered to be aid if it is made under circumstances unacceptable to a private investor operating under normal market conditions.
Προκειμένου να προσδιοριστεί εάν το υπό εξέταση μέτρο συνιστά πλεονέκτημα, πρέπει να εφαρμοστεί η βασική αρχή του ιδιώτη επενδυτή που ενεργεί σε συνθήκες οικονομίας της αγοράς [15].
Therefore, in order to ascertain whether this measure confers advantage, the market economy investor principle (MEIP) must be applied [15].
Η Επιτροπή επισημαίνει ότι η παρούσα απόφαση σε καμία περίπτωση δεν προδικάζει ή εμποδίζει τυχόν περαιτέρω ανάλυση από την Επιτροπή στον τομέα των δημόσιων συμβάσεων και των ισχυόντων στον τομέα αυτό κανόνων.
The Commission notes that this decision in no way anticipates or prevents further analysis by the Commission on the subject of public procurement and legislation governing this area.
Οι επιπτώσεις του μέτρου πρέπει να εξεταστούν ως προς τα ακόλουθα σημεία: την εισφορά κεφαλαίου και τη συμμετοχή του δημοσίου στην ετερόρρυθμη εταιρεία, το πλεονέκτημα για την SGN, τους άλλους εταίρους της ετερόρρυθμης εταιρείας και τους ενδεχόμενους μελλοντικούς συμμετέχοντες, το πλεονέκτημα για τρίτους [16].
The effects of the measure must be examined on the following levels: the capital injection and the participation of public authorities in the limited partnership, the benefit for SGN, the other associates in the limited partnership and any future interested parties and advantage for third parties [16].
Εισφορά κεφαλαίου και συμμετοχή του δημοσίου στην ετερόρρυθμη εταιρεία
Capital injection and public participation in the management of the limited partnership
Για την κατάρτιση των μοντέλων επιχειρηματικού σχεδίου της ετερόρρυθμης εταιρείας εφαρμόζεται μια συντηρητική προσέγγιση σχεδιασμού.
A conservative planning approach has been used when preparing the models of the limited partnership’s business plan.
Το πρώτο μοντέλο βασίζεται σε σχεδιασμό που καλύπτει περίοδο 10 ετών, το δεύτερο περίοδο 15 ετών.
The first model was produced on the basis of planning over 10 years and the second model using a period of 15 years.
Βάσει των υπολογισμών που περιέχονται στο επιχειρηματικό σχέδιο και του χρηματοοικονομικού κινδύνου που καθορίστηκε, επιλέχθηκε επενδυτική περίοδος 15 ετών.
On the basis of the calculations in the business plan and the financial risks identified, an investment period of 15 years was chosen.
Το επιχειρηματικό σχέδιο καλύπτει προσφορά μέσης έκτασης γης 140 εκταρίων, τα οποία πρόκειται να αγοραστούν σταδιακά.
The business plan covers an average land supply of 140 hectares, to be purchased gradually.
Κατά τη διάρκεια της πρώτης τριετίας, δεν προβλέπεται η πώληση κανενός γεωτεμαχίου, αλλά μόνο η χρησιμοποίηση των δραστηριοτήτων αγοράς και μίσθωσης με σκοπό την εξασφάλιση της επένδυσης (ως εμπράγματη ασφάλεια· μια ελάχιστη έκταση διαθέσιμης γης είναι εγγυημένη).
In the first three years no land would be sold, only purchase and rental activities would be used to secure the investment (as collateral; a minimum level of available land would be guaranteed).
Μετά τα πρώτα αυτά έτη, η ετήσια πώληση γεωτεμαχίων καθορίζεται σε 50 εκτάρια.
After this initial period, the rate of sale would be restricted to 50 hectares per year.
Επιπλέον, θεωρήθηκε αναγκαίο να εξασφαλιστεί ότι η επιχείρηση θα είναι όσο το δυνατόν πιο ευέλικτη και ότι θα ακολουθεί μια προσέγγιση βάσει σχεδίου, ώστε να μπορεί να ανταποκρίνεται στις εξελίξεις του οικονομικού κύκλου.
It has also been found necessary for the undertaking to be as flexible as possible and that it should work using a project-based approach in order to be able to respond to the economic cycle.
Το επιχειρηματικό σχέδιο αναφέρει απόδοση επενδύσεων 17,13 % ετησίως.
The business plan refers to a return on investment of 17,13 % per annum.
Λαμβανομένου υπόψη του κινδύνου της αγοράς, η απόδοση επενδύσεων καθορίζεται τελικά σε 15 % ετησίως για συνολική επενδυτική περίοδο 15 ετών.
Taking into account market risks, final return on investment is 15 % per annum for a total investment period of 15 years.
Στην υπόθεση T-296/97, Alitalia [17], κρίθηκε ότι η συμπεριφορά του ιδιώτη επενδυτή σε μια οικονομία της αγοράς κατευθύνεται από τις προοπτικές αποδοτικότητας.
In case T-296/97 (Alitalia v Commission) [17], it was established that the conduct of a private investor in a market economy is guided by prospects of profitability.
Στην απόφασή του στην υπόθεση T-228/99, Westdeutsche Landesbank [18], το Πρωτοδικείο θεωρεί ότι η μέση απόδοση δεν μπορεί να αποτελεί αυτόματο κριτήριο για τον καθορισμό της ύπαρξης ή της διάστασης κρατικής ενίσχυσης.
The Court of First Instance, in its ruling in case T-228/99 (Westdeutsche Landesbank Girozentrale v Commission of the European Communities) [18] held that the average rate of return cannot be an automatic criterion for determining the existence and amount of State aid.
Έτσι, η χρησιμοποίηση της μέσης απόδοσης πρέπει να αντιστοιχεί στην ιδέα ότι ένας συνετός ιδιώτης επενδυτής, ήτοι επενδυτής που επιθυμεί να μεγιστοποιήσει τα κέρδη του χωρίς όμως να διατρέξει πολλούς κινδύνους σε σχέση με άλλους συμμετέχοντες στην αγορά, όταν υπολογίζει την κατάλληλη αναμενόμενη αποζημίωση για την επένδυσή του, απαιτεί κατ’ αρχήν μια ελάχιστη απόδοση αντιστοιχούσα στη μέση απόδοση του οικείου τομέα.
The use of an average return must be consistent with the notion that an informed private investor, in other words, an investor wishing to maximise profits but without running excessive risks in comparison with other participants in the market, would, when calculating the appropriate return to be expected for the investment, in principle require a minimum return equivalent to the average return for the sector concerned.
Στην απόφασή του στην υπόθεση C-305/89, Ιταλία/Επιτροπής [19], το Δικαστήριο θεωρεί ότι έστω και αν η συμπεριφορά του ιδιώτη επενδυτή, με την οποία πρέπει να συγκριθεί η συμμετοχή του δημόσιου επενδυτή που επιδιώκει στόχους οικονομικής πολιτικής, δεν είναι κατ’ ανάγκη εκείνη ενός συνήθους επενδυτή που τοποθετεί κεφάλαια με σκοπό τον προσπορισμό κέρδους σε, περισσότερο ή λιγότερο, βραχυπρόθεσμη βάση, πρέπει τουλάχιστον να συνάδει με τη συμπεριφορά μιας ιδιωτικής εταιρείας συμμετοχών ή ενός ιδιωτικού ομίλου επιχειρήσεων που ακολουθεί μια διαρθρωτική πολιτική, γενική ή τομεακή, η οποία αποβλέπει στον προσπορισμό κέρδους σε πλέον μακροπρόθεσμη βάση.
In its ruling in case C-305/89 (Italian Republic v Commission of the European Communities) [19], the Court took the view that a private investor, whose involvement must be compared with that of a public investor pursuing economic policy aims, will not necessarily behave like an ordinary investor laying out capital with a view to seeing a return in the (more or less) short term, but must at least behave like a private holding company or a private group and undertakings pursuing a structural policy and is guided by the prospects of longer-term profitability.
Δεδομένου ότι το δημόσιο συμμετέχει σε μια ετερόρρυθμη εταιρεία, το κράτος, ως κάτοχος (μέρους) του μετοχικού κεφαλαίου, θα ευθύνεται για τα χρέη της εταιρείας μόνο μέχρι την αξία ρευστοποίησης του ενεργητικού της.
Since the government has a share in a limited partnership, the State, as owner of (some of) the share capital will only be liable for the partnership’s debts up to the liquidation value of the assets.
Έτσι, περιορίζεται ο χρηματοοικονομικός κίνδυνος που συνεπάγεται η επένδυση στην οποία συμμετέχει το δημόσιο.
The financial risk of the investment the government participates in would therefore be limited.
Το επιχειρηματικό σχέδιο είναι ορθά μελετημένο και βασίζεται σε λογικές προσδοκίες.
The business plan is well thought out and is based on moderate expectations.
Η ετερόρρυθμη εταιρεία και η SGN υιοθετούν και οι δύο μια μακροπρόθεσμη προοπτική η οποία βασίζεται σε ένα μέτριο μοντέλο ανάπτυξης.
The limited partnership and SGN are both working on the basis of a long-term vision with a moderate growth model.
Με τον τρόπο αυτό, αποκλείεται ο χρηματοοικονομικός κίνδυνος που συνδέεται με τον οικονομικό κύκλο, με σκοπό την αύξηση των ευκαιριών απόδοσης της επένδυσης και του ύψους αυτής.
The financial risks that depend on the economic cycle are therefore removed in order to enhance the possibility and the size of return on investment.
Το σχέδιο περιέχει διαχειριστικούς στόχους, αριθμητικά στοιχεία σχετικά με τις προσδοκίες απόδοσης και υπολογισμούς του χρηματοοικονομικού κινδύνου.
The plan contains policy objectives, expected rates of return and financial risk calculations.
Σύμφωνα με τα συμπεράσματα της μελέτης σκοπιμότητας της Deloitte & Touche, το σχέδιο μπορεί να θεωρηθεί βιώσιμο.
On the basis of the conclusions of the Deloitte & Touche feasibility report, the project can be regarded as being viable.
Οι επιφυλάξεις της ιδιωτικής αγοράς ως προς τη χρηματοδότηση της φάσης εκκίνησης του σχεδίου αφορούσαν την αβεβαιότητα σχετικά με την έγγεια αναδιάρθρωση και τα ιδιαίτερα χαρακτηριστικά της αγοράς της γεωργίας και της θερμοκηπιακής καλλιέργειας.
The reluctance within the private market to finance the project’s start-up phase was caused by unfamiliarity with the restructuring of land and the specific features of the agricultural and greenhouse cultivation market.
Στην προκειμένη περίπτωση, οι εισφορές κεφαλαίου βασίζονταν σε λογικές προσδοκίες απόδοσης σε μεσοπρόθεσμη έως μακροπρόθεσμη βάση.
The capital injections were in this case based on reasonable anticipated rates of return in the medium to long term.
Τα διάφορα μέρη επεδίωκαν απόδοση των επενδύσεων 15 % ετησίως για περίοδο 15 ετών.
The different parties required a return on their investment of 15 % per annum over a period of 15 years.
Η απόδοση αυτή αντιστοιχούσε στη μέση απόδοση στον οικείο τομέα [20].
This return was in line with average rates of return in the sector concerned [20].
Οι επενδυτές εφάρμοσαν τα ίδια κριτήρια με τους επενδυτές υπό κανονικές συνθήκες αγοράς.
The investors used the same criteria as providers of capital under normal market conditions.
Η Επιτροπή δεν αντιλαμβάνεται για ποιο λόγο ένας επενδυτής υπό κανονικές συνθήκες αγοράς δεν μπορεί να διαθέσει κεφάλαια, εφόσον είναι πιθανό ότι οι αρχικές αυτές επενδύσεις θα βοηθήσουν την επιχείρηση να καταστεί κερδοφόρα.
The Commission does not see why a market economy investor should not provide capital, if it can be expected that these initial investments would help the company become profitable in the future.
Επομένως, μπορεί να συναχθεί ότι οι ολλανδικές αρχές δεν χορήγησαν πλεονέκτημα στην SGN με τη διάθεση κεφαλαίου εκκίνησης ύψους 15123000 EUR και ότι ενήργησαν ως επενδυτής και πιστωτής σε οικονομία αγοράς.
It can therefore be considered that, by providing the start-up capital of EUR 15123000 the Dutch authorities did not confer an advantage on SGN and acted like a market economy investor and lender.
Πλεονέκτημα για την SGN, τους άλλους εταίρους της ετερόρρυθμης εταιρείας και τους ενδεχόμενους μελλοντικούς συμμετέχοντες
The benefit for SGN, the other partners in the limited partnership and any future interested parties
Από τις πληροφορίες τις οποίες διαβίβασαν οι ολλανδικές αρχές προκύπτει ότι η αγορά, η διαχείριση και η μεταπώληση γεωτεμαχίων και εγκαταστάσεων πραγματοποιείται στις τιμές της αγοράς.
According to the information provided by the Dutch authorities, the purchase, management and re-sale of the land and premises took place at market price.
Η απόφαση συμμετοχής σε εταιρεία βασιζόταν στην απαραίτητη ευελιξία της επιχείρησης και στη δυνατότητα εργασίας βάσει σχεδίων.
The decision to participate in a partnership was based on the essential need for flexibility within the venture and the possibility of working on a project basis.
Χάρη στην προσέγγιση βάσει σχεδίων, οι ιδιώτες επενδυτές μπορούν να συμμετέχουν σε διάφορα σχέδια, γεγονός το οποίο μειώνει τον χρηματοοικονομικό κίνδυνο και εγγυάται την απόδοση της αρχικής επένδυσης [21].
This working method enables private investors to participate in individual projects, which reduces financial risk and ensures a return on the initial investment [21].
Με τις διατάξεις για τη δημιουργία της ετερόρρυθμης εταιρείας και της SGN διασφαλίζεται ότι η θέση στην αγορά της ίδιας της ετερόρρυθμης εταιρείας και, εξ ονόματος αυτής, της SGN δεν διαφέρει από εκείνη άλλων επενδυτών και ότι ασκούν μόνο δραστηριότητες για τους προαναφερόμενους στόχους (από τους οποίους αποκλείεται ρητά η επένδυση στην ανάπτυξη των σχετικών περιοχών).
The regulations establishing the limited partnership and SGN ensure that the market position of the limited partnership itself and SGN (acting on its behalf), does not differ from that of other investors and that they are only involved in the activities referred to above (with investing in the development of the sites concerned being expressly excluded).
Επιπλέον, όσον αφορά τα γεωτεμάχια και τα ακίνητα τα οποία η ετερόρρυθμη εταιρεία και, εξ ονόματος αυτής, η SGN προτίθενται να αγοράσουν, εφαρμόζεται η τιμή της αγοράς, που καθορίζεται με τη βοήθεια ανεξάρτητων εκτιμητών οι οποίοι ορίζονται από τον αγοραστή και τον πωλητή.
Furthermore, the market price for the land and property that the limited partnership and SGN (acting on its behalf) wish to purchase is that established with the help of independent appraisers appointed by the selling and buying parties.
Ως ομόρρυθμος εταίρος, η SGN μπορεί να θεωρηθεί υπεύθυνη για τα ελλείμματα της ετερόρρυθμης εταιρείας.
SGN, as the managing partner, can be held liable for all the shortcomings of the limited partnership.
Σύμφωνα με τα στοιχεία που διαβίβασαν οι ολλανδικές αρχές, μόνο το κεφάλαιο εκκίνησης προέρχεται από δημόσιους πόρους και δεν διατέθηκε άλλη ενίσχυση ή άλλοι δημόσιοι πόροι για την ετερόρρυθμη εταιρεία ή τον ομόρρυθμο εταίρο της SGN.
According to the information provided by the Dutch authorities only the start-up capital was provided using State resources and no other aid or State resources were made available to the limited partnership or its managing partner SGN.
Δεδομένου ότι η ετερόρρυθμη εταιρεία οφείλει να καταβάλει κανονική απόδοση στους επενδυτές της, ότι δεν κατέχει ευνοϊκή ή προνομιακή θέση στην αγορά και ότι ασκεί δραστηριότητες βάσει ελεύθερα καθορισμένων τιμών της αγοράς, η Επιτροπή δεν είναι σε θέση να διαπιστώσει την ύπαρξη ανταγωνιστικού πλεονεκτήματος, το οποίο η ετερόρρυθμη εταιρεία δεν θα μπορούσε να είχε εξασφαλίσει υπό τις κανονικές συνθήκες της αγοράς.
As the limited partnership has to pay a normal rate of return to its investors, does not enjoy a beneficial or privileged market position and operates on the basis of freely-established market prices, the Commission is unable to establish the existence of a competitive advantage which the limited partnership could not have had under normal market conditions.